ddrg/super_eurlex huggingface dataset:
Komission asetus (EY) N:o 2522/2001, annettu 20 päivänä joulukuuta 2001, tavallisen vehnän enimmäisvientituen vahvistamisesta asetuksessa (EY) N:o 943/2001 tarkoitetun tarjouskilpailun osana



Virallinen lehti nro L 339 , 21/12/2001 s. 0039 - 0039



Komission asetus (EY) N:o 2522/2001, annettu 20 päivänä joulukuuta 2001, tavallisen vehnän enimmäisvientituen vahvistamisesta asetuksessa (EY) N:o 943/2001 tarkoitetun tarjouskilpailun osana EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on viimeksi muutettuna asetuksella (EY) N:o 1666/2000(2), ottaa huomioon neuvoston asetuksen (ETY) N:o 1766/92 soveltamista koskevista tietyistä yksityiskohtaisista säännöistä vientitukien myöntämisen ja häiriötilanteessa toteutettavien toimenpiteiden osalta vilja-alalla 29 päivänä kesäkuuta 1995 annetun komission asetuksen (EY) N:o 1501/95(3), sellaisena kuin se on viimeksi muutettuna asetuksella (EY) N:o 602/2001(4), ja erityisesti sen 4 artiklan, sekä katsoo seuraavaa: (1) Kaikkiin kolmansiin maihin, lukuun ottamatta Puolaa, vietävän tavallisen vehnän vientitukea koskeva tarjouskilpailu on avattu komission asetuksella (EY) N:o 943/2001(5). (2) Asetuksen (EY) N:o 1501/95 7 artiklassa säädetään, että komissio voi toimitettujen tietojen perusteella ja asetuksen (ETY) N:o 1766/92 23 artiklassa säädettyä menettelyä noudattaen päättää enimmäisvientituen vahvistamisesta ottaen huomioon asetuksen (EY) N:o 1501/95 1 artiklassa tarkoitetut perusteet. Tässä tapauksessa tarjouskilpailun voittaa se tarjouksen tekijä tai ne tarjousten tekijät, joiden tarjous on enimmäisvientituen suuruinen tai sitä alhaisempi. (3) Edellä tarkoitettujen perusteiden soveltamisesta kyseisen viljan tämänhetkisiin markkinoihin seuraa, että enimmäisvientitueksi olisi vahvistettava 1 artiklassa mainittu määrä. (4) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (EY) N:o 943/2001 tarkoittaman tarjouskilpailun puitteissa 14. ja 20. joulukuuta 2001 välisenä aikana toimitettujen tarjousten osalta tavallisen vehnän enimmäisvientitueksi vahvistetaan 0,00 EUR/t. 2 artikla Tämä asetus tulee voimaan 21 päivänä joulukuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä joulukuuta 2001. Komission puolesta Franz Fischler Komission jäsen (1) EYVL L 181, 1.7.1992, s. 21. (2) EYVL L 193, 29.7.2000, s. 1. (3) EYVL L 147, 30.6.1995, s. 7. (4) EYVL L 89, 29.3.2001, s. 16. (5) EYVL L 133, 16.5.2001, s. 3.
Neuvoston asetus (EY) N:o 2586/2001, annettu 19 päivänä joulukuuta 2001, monivuotisen yleisen tullietuusjärjestelmän soveltamisesta 1 päivästä heinäkuuta 1999 alkaen 31 päivään joulukuuta 2001 annetun asetuksen (EY) N:o 2820/98 muuttamisesta lisäämällä Senegal erityisen tukijärjestelyn piiriin kuuluvien vähiten kehittyneiden maiden luetteloon



Virallinen lehti nro L 345 , 29/12/2001 s. 0012 - 0012



Neuvoston asetus (EY) N:o 2586/2001, annettu 19 päivänä joulukuuta 2001, monivuotisen yleisen tullietuusjärjestelmän soveltamisesta 1 päivästä heinäkuuta 1999 alkaen 31 päivään joulukuuta 2001 annetun asetuksen (EY) N:o 2820/98 muuttamisesta lisäämällä Senegal erityisen tukijärjestelyn piiriin kuuluvien vähiten kehittyneiden maiden luetteloon EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan, ottaa huomioon komission ehdotuksen, sekä katsoo seuraavaa: (1) Monivuotisen yleisen tullietuusjärjestelmän soveltamisesta 1 päivästä heinäkuuta 1999 alkaen 31 päivään joulukuuta 2001 saakka 21 päivänä joulukuuta 1998 annetun asetuksen (EY) N:o 2820/98(1) 6 artiklassa säädetään edullisemmasta tullimenettelystä, jota sovelletaan asetuksen liitteessä IV mainittuihin vähiten kehittyneisiin maihin. (2) Yhdistyneiden kansakuntien talous- ja sosiaalineuvoston vuonna 2001 suorittamassa vähiten kehittyneiden maiden luettelon viimeisimmässä joka kolmas vuosi tehtävässä tarkistuksessa Senegal lisättiin tähän luetteloon Yhdistyneiden kansakuntien yleiskokouksen 12 päivänä huhtikuuta 2001 tekemällä päätöksellä. Siksi on aiheellista muuttaa vastaavasti asetus (EY) N:o 2820/98, ON ANTANUT TÄMÄN ASETUKSEN: 1 artikla Muutetaan asetus (EY) N:o 2820/98 seuraavasti: a) lisätään liitteeseen III ilmauksen "SN Senegal" jälkeen alaviitenumero "(2)", b) lisätään liitteeseen IV ilmauksen "CV Kap Verde" jälkeen ilmaus "SN Senegal". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä joulukuuta 2001. Neuvoston puolesta Puheenjohtaja A. Neyts-Uyttebroeck (1) EYVL L 357, 30.12.1998, s. 1, asetus sellaisena kuin se on viimeksi muutettuna asetuksella (EY) N:o 416/2001 (EYVL L 60, 1.3.2001, s. 43).
Neuvoston asetus (EY) N:o 1455/2001, annettu 28 päivänä kesäkuuta 2001, naudanliha-alan yhteisestä markkinajärjestelystä annetun asetuksen (EY) N:o 1254/1999 muuttamisesta



Virallinen lehti nro L 198 , 21/07/2001 s. 0058 - 0060



Neuvoston asetus (EY) N:o 1455/2001, annettu 28 päivänä kesäkuuta 2001, naudanliha-alan yhteisestä markkinajärjestelystä annetun asetuksen (EY) N:o 1254/1999 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo seuraavaa: (1) Nautaeläinten kasvatukseen liittyvän perinteisen toiminnan säilyttämiseksi tiettyjä maataloustuotteita koskevista erityistoimenpiteistä Ranskan merentakaisten departementtien, Azorien ja Madeiran sekä Kanariansaarten hyväksi annetuissa neuvoston asetuksissa (EY) N:o 1452/2001(2), (EY) N:o 1453/2001(3) ja (EY) N:o 1454/2001(4) säädetään erityispalkkioon, emolehmäpalkkioon ja teurastuspalkkioon oikeutettujen eläinten määrää koskevien erityisrajojen käyttöönotosta. (2) Asetuksen (EY) N:o 1254/1999(5) liitteessä I vahvistetaan erityispalkkioita koskevat jäsenvaltiokohtaiset enimmäismäärät. Mainitun asetuksen liitteessä II vahvistetaan emolehmäpalkkioita koskevat kansalliset enimmäismäärät. Nämä enimmäismäärät eivät saa haitata edellä mainittujen erityisrajojen käyttöönottoa. Näin ollen vastedes olisi vahvistettava, että nämä enimmäismäärät sisältävät Ranskan, Portugalin ja Espanjan osalta välitasot, jotka perustuvat viitevuoden aikana Ranskan merentakaisten departementtien, Azorien ja Madeiran sekä Kanariansaarten tuottajille maksettujen ja yksinomaan mainittujen alueiden tuottajille tarkoitettujen palkkioiden lukumäärään. Loput palkkioon oikeutetuista eläimistä lisätään asetuksen (EY) N:o 1254/1999 liitteissä I ja II vahvistettuihin määriin kunnes saavutetaan asetuksissa (EY) N:o 1452/2001, (EY) N:o 1453/2001 ja (EY) N:o 1454/2001 käyttöönotettujen erityispalkkioita ja emolehmäpalkkioita koskevien erityisrajojen taso, ON ANTANUT TÄMÄN ASETUKSEN: 1 artikla Muutetaan asetus (EY) N:o 1254/1999 seuraavasti: 1) Korvataan liite I tämän asetuksen liitteellä I. 2) Korvataan liite II tämän asetuksen liitteellä II. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 28 päivänä kesäkuuta 2001. Neuvoston puolesta Puheenjohtaja B. Rosengren (1) Lausunto annettu 14. kesäkuuta 2001 (ei vielä julkaistu virallisessa lehdessä). (2) Ks. tämän virallisen lehden s. 11. (3) Ks. tämän virallisen lehden s 26. (4) Ks. tämän virallisen lehden s. 45. (5) EYVL L 160, 26.6.1999, s. 21. LIITE I ERITYISPALKKIO Asetuksen (EY) N:o 1254/1999 4 artiklan 4 kohdassa tarkoitetut jäsenvaltiokohtaiset enimmäismäärät >TAULUKON PAIKKA> LIITE II EMOLEHMÄPALKKIO Asetuksen (EY) N:o 1254/1999 7 artiklan 2 kohdassa tarkoitetut kansalliset enimmäismäärät, joita sovelletaan 1 päivästä tammikuuta 2000 alkaen >TAULUKON PAIKKA>
Komission asetus (EY) N:o 1786/2001, annettu 11 päivänä syyskuuta 2001, neuvoston asetusten (ETY) N:o 1766/92 ja (ETY) N:o 1418/76 soveltamista koskevista yksityiskohtaisista säännöistä vilja- ja riisialan tuontantotukien osalta annetun asetuksen (ETY) N:o 1722/93 muuttamisesta



Virallinen lehti nro L 242 , 12/09/2001 s. 0003 - 0003



Komission asetus (EY) N:o 1786/2001, annettu 11 päivänä syyskuuta 2001, neuvoston asetusten (ETY) N:o 1766/92 ja (ETY) N:o 1418/76 soveltamista koskevista yksityiskohtaisista säännöistä vilja- ja riisialan tuontantotukien osalta annetun asetuksen (ETY) N:o 1722/93 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on viimeksi muutettuna asetuksella (EY) N:o 1666/2000(2), ja erityisesti sen 7 artiklan 3 kohdan, ottaa huomioon riisin yhteisestä markkinajärjestelystä 22 päivänä joulukuuta 1995 annetun neuvoston asetuksen (EY) N:o 3072/95(3), sellaisena kuin se on viimeksi muutettuna asetuksella (EY) N:o 1667/2000(4), ja erityisesti sen 8 artiklan e alakohdan, sekä katsoo seuraavaa: (1) Komission asetuksen (ETY) N:o 1722/93(5) 5 artiklassa säädetään, että jos valmistaja haluaa hakea tukea, hakemus on jätettävä työpäivinä ennen kello 17:ää Brysselin aikaa. (2) Aikarajoitus voi aiheuttaa sen, että tukitodistuksia haetaan keinottelumielessä, jos tukimäärän odotetaan laskevan. (3) Sen vuoksi todistushakemusten jättöaikaa on aikaistettava klo 15:een Brysselin aikaa. (4) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1722/93 5 artiklan 1 kohdan ilmaisu "17.00:ää" ilmaisulla "15.00:tä". 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä syyskuuta 2001. Komission puolesta Franz Fischler Komission jäsen (1) EYVL L 181, 1.7.1992, s. 21. (2) EYVL L 193, 29.7.2000, s. 1. (3) EYVL L 329, 30.12.1995, s. 18. (4) EYVL L 193, 29.7.2000, s. 3. (5) EYVL L 159, 1.7.1993, s. 112.
Komission asetus (EY) N:o 347/2001, annettu 19 päivänä helmikuuta 2001, tiettyjen tavaroiden luokittelusta yhdistettyyn nimikkeistöön



Virallinen lehti nro L 052 , 22/02/2001 s. 0008 - 0012



Komission asetus (EY) N:o 347/2001, annettu 19 päivänä helmikuuta 2001, tiettyjen tavaroiden luokittelusta yhdistettyyn nimikkeistöön EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87(1), sellaisena kuin se on viimeksi muutettuna asetuksella (EY) N:o 2559/2000(2), ja erityisesti sen 9 artiklan, sekä katsoo seuraavaa: (1) Mainitun asetuksen liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelusta koskevia säännöksiä. (2) Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi. (3) Mainittujen yleisten tulkintasääntöjen mukaan on tämän asetuksen liitteen taulukossa olevassa 1 sarakkeessa esitetyt tavarat luokiteltava 2 sarakkeen CN-koodeihin 3 sarakkeessa ilmenevin perustein. (4) On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92(3), sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 2700/2000(4), 12 artiklan 6 kohdan mukaisesti kolmen kuukauden ajan. (5) Tässä asetuksessa säädetyt toimenpiteet ovat tullikoodeksikomitean lausunnon mukaiset, ON ANTANUT TÄMÄN ASETUKSEN: 1 artikla Liitteenä olevan taulukon 1 sarakkeessa esitetyt tavarat luokitellaan yhdistetyssä nimikkeistössä mainitun taulukon 2 sarakkeen CN-koodeihin. 2 artikla Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan. 3 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä helmikuuta 2001. Komission puolesta Frederik Bolkestein Komission jäsen (1) EYVL L 256, 7.9.1987, s. 1. (2) EYVL L 293, 22.11.2000, s. 1. (3) EYVL L 302, 19.10.1992, s. 1. (4) EYVL L 311, 12.12.2000, s. 17. LIITE >TAULUKON PAIKKA> >PIC FILE= "L_2001052FI.001101.EPS"> >PIC FILE= "L_2001052FI.001201.EPS">
Komission asetus (EY) N:o 2105/2001, annettu 26 päivänä lokakuuta 2001, asetuksen (EY) N:o 1093/2001 muuttamisesta hampun tuonnin osalta



Virallinen lehti nro L 283 , 27/10/2001 s. 0011 - 0011



Komission asetus (EY) N:o 2105/2001, annettu 26 päivänä lokakuuta 2001, asetuksen (EY) N:o 1093/2001 muuttamisesta hampun tuonnin osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kuiduntuotantoon tarkoitetun pellavan ja hampun yhteisestä markkinajärjestelystä 27 päivänä heinäkuuta 2000 annetun neuvoston asetuksen (EY) N:o 1673/2000(1) ja erityisesti sen 9 ja 14 artiklan, sekä katsoo seuraavaa: (1) Hampun tuontia koskevia uusia säännöksiä on vahvistettu asetuksen (EY) N:o 1673/2000 yksityiskohtaisista soveltamissäännöistä annetun komission asetuksen (EY) N:o 245/2001(2) muuttamisesta annetussa komission asetuksessa (EY) N:o 1093/2001(3). Asetuksen (EY) N:o 1093/2001 2 artiklassa säädetään kyseisten säännösten soveltamisesta 1 päivästä marraskuuta 2001. (2) Hampun tuontia koskevaa uutta lainsäädäntöä vastaavien kansallisten toimenpiteiden toteuttaminen vaatii huomattavia lainsäädännön, hallinnon ja käytännön muutoksia kansallisella tasolla. Tämän vuoksi jäsenvaltiot eivät välttämättä voi taata, että uusia säännöksiä sovelletaan 1 päivästä marraskuuta 2001. Koska on tarpeen taata kyseisten säännösten yhtäaikainen ja yhdenmukainen voimaantulo kaikissa jäsenvaltioissa, jäsenvaltioille olisi myönnettävä riittävästi lisäaikaa ja säädettävä uusien säännösten voimaantulosta 1 päivästä toukokuuta 2002. Tämän vuoksi on tarpeen, että ennen kyseistä päivämäärää voimassa olevia valvontatoimenpiteitä sovelletaan 30 päivään huhtikuuta 2002. (3) Tässä asetuksessa säädetyt toimenpiteet ovat luonnonkuitujen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1093/2001 2 artiklassa ilmaisu "1 päivästä marraskuuta 2001" ilmaisulla "1 päivästä toukokuuta 2002" ja ilmaisu "31 päivään lokakuuta 2001" ilmaisulla "30 päivään huhtikuuta 2002". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä lokakuuta 2001. Komission puolesta Franz Fischler Komission jäsen (1) EYVL L 193, 29.7.2000, s. 16. (2) EYVL L 35, 6.2.2001, s. 18. (3) EYVL L 150, 6.6.2001, s. 17.
Komission asetus (EY) N:o 1200/2001, annettu 19 päivänä kesäkuuta 2001, tiettyjen tavaroiden luokittelusta yhdistettyyn nimikkeistöön



Virallinen lehti nro L 163 , 20/06/2001 s. 0006 - 0007



Komission asetus (EY) N:o 1200/2001, annettu 19 päivänä kesäkuuta 2001, tiettyjen tavaroiden luokittelusta yhdistettyyn nimikkeistöön EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87(1), sellaisena kuin se on viimeksi muutettuna neuvoston asetuksella (EY) N:o 2559/2000(2), ja erityisesti sen 9 artiklan, sekä katsoo seuraavaa: (1) Mainitun asetuksen liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä. (2) Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi. (3) Mainittujen yleisten tulkintasääntöjen mukaan on tämän asetuksen liitteen taulukossa olevassa 1 sarakkeessa esitetyt tavarat luokiteltava 2 sarakkeen CN-koodeihin 3 sarakkeesta ilmenevin perustein. (4) On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92(3), sellaisena kuin se on viimeksi muutettuna neuvoston ja Euroopan parlamentin asetuksella (EY) N:o 2700/2000(4), 12 artiklan 6 kohdan mukaisesti kolmen kuukauden ajan. (5) Tässä asetuksessa säädetyt toimenpiteet ovat tullikoodeksikomitean lausunnon mukaiset, ON ANTANUT TÄMÄN ASETUKSEN: 1 artikla Liitteenä olevan taulukon 1 sarakkeessa esitetyt tavarat luokitellaan yhdistetyssä nimikkeistössä mainitun taulukon 2 sarakkeen CN-koodeihin. 2 artikla Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan. 3 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä kesäkuuta 2001. Komission puolesta Frederik Bolkestein Komission jäsen (1) EYVL L 256, 7.9.1987, s. 1. (2) EYVL L 293, 22.11.2000, s. 1. (3) EYVL L 302, 19.10.1992, s. 1. (4) EYVL L 311, 12.12.2000, s. 17. LIITE >TAULUKON PAIKKA>
Komission asetus (EY) N:o 1941/2001, annettu 2 päivänä lokakuuta 2001, yksityiskohtaisista säännöistä vientitodistusjärjestelmän soveltamiseksi siipikarjanliha-alalla annetusta asetuksesta (EY) N:o 1372/95 poikkeamisesta



Virallinen lehti nro L 263 , 03/10/2001 s. 0024 - 0024



Komission asetus (EY) N:o 1941/2001, annettu 2 päivänä lokakuuta 2001, yksityiskohtaisista säännöistä vientitodistusjärjestelmän soveltamiseksi siipikarjanliha-alalla annetusta asetuksesta (EY) N:o 1372/95 poikkeamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon siipikarjanliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75(1), sellaisena kuin se on viimeksi muutettuna komission asetuksella (EY) N:o 2916/95(2), ja erityisesti sen 3 artiklan 2 kohdan ja 8 artiklan 12 kohdan, sekä katsoo seuraavaa: (1) Komission asetuksessa (EY) N:o 1372/95(3), sellaisena kuin se on viimeksi muutettuna asetuksella (EY) N:o 1383/2001(4), vahvistetaan yksityiskohtaiset säännöt vientitodistusjärjestelmän soveltamiseksi siipikarjanliha-alalla. (2) Tämän asetuksen viimeisimmässä muutoksessa muutettiin erityisesti asetuksen liitteessä I vahvistettuja tuoteluokkia lisäämällä luokkaan 4 kuuluneet tuotteet luokkaan 3 kokonaisten kananpoikien eri esittämismuotojen osalta esitettävien todistusten käytön helpottamiseksi ja kaikentyyppisten kanojen viemiseksi samalla todistuksella. (3) Uusia joustavampia sääntöjä sovelletaan 10 päivästä heinäkuuta 2001 haettuihin todistuksiin. Sen jälkeen kun suu- ja sorkkatautiepidemia alkoi useissa jäsenvaltioissa, Venäjän kanssa käytävässä kaupassa on esiintynyt ongelmia, joiden vuoksi joidenkin ennen 10 päivää heinäkuuta 2001 haettujen todistusten käyttö on muuttunut mahdottomaksi. Näiden todistusten voimassaoloaika on syytä pidentää ja todistuksiin soveltaa uusia sääntöjä. (4) Koska kyseisten todistusten voimassaolo päättyy 24 päivänä syyskuuta 2001, tätä asetusta on syytä soveltaa kyseistä päivämäärästä lähtien. (5) Tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Asetuksen (EY) N:o 1372/95 liitettä I sovelletaan myös ennen 10 päivää heinäkuuta 2001 haettuihin vientitodistuksiin, joiden voimassaolo ei ole päättynyt ennen kyseistä päivämäärää. 2. Poiketen siitä, mitä asetuksen (EY) N:o 1372/95 2 artiklan 1 kohdassa säädetään, 1 kohdassa tarkoitettujen todistusten voimassaoloaikaa pidennetään todistuksen haltijan pyynnöstä 45 päivällä. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 24 päivästä syyskuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä lokakuuta 2001. Komission puolesta Franz Fischler Komission jäsen (1) EYVL L 282, 1.11.1975, s. 77. (2) EYVL L 305, 19.12.1995, s. 49. (3) EYVL L 133, 17.6.1995, s. 26. (4) EYVL L 186, 7.7.2001, s. 26.
FI Euroopan yhteisöjen virallinen lehti 8.2.2002 L 38/54
OIKAISUJA
Oikaistaan komission asetus (EY) N:o 174/2002, annettu 30 päivänä tammikuuta 2002, AKT-maista sekä merenta-
kaisista maista ja alueilta (MMA) peräisin olevan riisin tuonnin soveltamista koskevista yksityiskohtaisista
säännöistä annetun asetuksen (EY) N:o 2603/97 muuttamisesta
(Euroopan yhteisöjen virallinen lehti L 30, 31. tammikuuta 2002)
Sivu 34, 1 artiklan 5 kohdan ”6 artikla 5 kohta”:
korvataan: ”… kokonaan hiotun tai osittain hiotun riisin tuontitodistukset ovat voimassa …”
seuraavasti: ”… kokonaan hiotun tai osittain hiotun riisin ja rikkoutuneiden riisinjyvien tuontitodistukset ovat
voimassa …”.
Oikaistaan komission asetus (EY) N:o 1745/2002, annettu 30 päivänä syyskuuta 2002, sokerialan tuotantokiintiöiden taatun määrän alentamisesta ja puhdistamoiden hankintojen arvioiduista enimmäistarpeista etuuskohteluun oikeuttavissa tuontijärjestelmissä markkinointivuonna 2002/2003 (EYVL L 263, 1.10.2002)



Virallinen lehti nro L 302 , 06/11/2002 s. 0035 - 0035



Oikaistaan komission asetus (EY) N:o 1745/2002, annettu 30 päivänä syyskuuta 2002, sokerialan tuotantokiintiöiden taatun määrän alentamisesta ja puhdistamoiden hankintojen arvioiduista enimmäistarpeista etuuskohteluun oikeuttavissa tuontijärjestelmissä markkinointivuonna 2002/2003 (Euroopan yhteisöjen virallinen lehti L 263, 1. lokakuuta 2002) - Sivulla 33, liitteessä I olevan 1 ja 2 kohdan taulukoiden ensimmäisessä sarakkeessa "Alueet": korvataan: "Belgian ja Luxemburgin talousliitto" seuraavasti: "Ruotsi" sekä korvataan: "Ruotsi" seuraavasti: "Belgian ja Luxemburgin talousliitto". - Sivulla 34, liitteessä II olevan 1 ja 2 kohdan taulukoiden ensimmäisessä sarakkeessa "Alueet": korvataan: "Belgian ja Luxemburgin talousliitto" seuraavasti: "Ruotsi" sekä korvataan: "Ruotsi" seuraavasti: "Belgian ja Luxemburgin talousliitto".